เทงบปะผุ3.1หมื่นล้าน
ที่ประชุมคณะรัฐมนตรี (ครม.) ที่มี ร.ต.อ.เฉลิม อยู่บำรุง รองนายกรัฐมนตรี เป็นประธาน
30 ต.ค. 2565

ที่ประชุมคณะรัฐมนตรี (ครม.) ที่มี ร.ต.อ.เฉลิม อยู่บำรุง รองนายกรัฐมนตรี เป็นประธาน 
มีมติอนุมัติกรอบงบวงเงิน 3.1 หมื่นล้านบาท เพื่อช่วยเหลือประชาชน ผู้ประกอบการและโรงงานอุตสาหกรรม และฟื้นฟูโครงสร้างพื้นฐาน 
1.อนุมัติงบกลาง 1.45 หมื่นล้านบาท เพื่อช่วยเหลือผู้ประสบภัยพิบัติกรณีฉุกเฉิน 5,000 บาทต่อครัวเรือนเพิ่มเติม สำหรับพื้นที่ประสบภัยน้ำท่วม 62 จังหวัด 2.28 ล้านครัวเรือน วงเงิน 1.14 หมื่นล้านบาท และพื้นที่กรุงเทพฯ 6.21 แสนครัวเรือน รวม 3,100 ล้านบาท
2.อนุมัติจัดสรรงบกลาง 112.84 ล้านบาท เพื่อวางระบบบริหารจัดการอุตสาหกรรมในอนาคต และโครงการฟื้นฟูผู้ประกอบการอุตสาหกรรม 11 โครงการ 7,400 ล้านบาท
3.อนุมัติแผนงาน/โครงการและงบประมาณในการเยียวยาด้านการฟื้นฟูคุณภาพชีวิต 4,110 ล้านบาท 
4.อนุมัติงบ 1.7 หมื่นล้านบาท ฟื้นฟูท่าอากาศยานดอนเมือง 935 ล้านบาท ฟื้นฟูทางหลวงสายหลัก 708 สาย วงเงิน 1.18 หมื่นล้านบาท ฟื้นฟูทางหลวงชนบทเนื่องจากอุทกภัย 549 สาย วงเงิน 4,590 ล้านบาท ฟื้นฟูสถานศึกษา 790 แห่ง วงเงิน 956 ล้านบาท และฟื้นฟูครั้งที่ 2 วงเงิน 778 ล้านบาท 
5.อนุมัติงบกลาง 179 ล้านบาท ช่วยเหลือเกษตรกรที่ประสบภัยธรรมชาติกรณีประสบภัยจากแมลงศัตรูพืช เพลี้ยกระโดดสีน้ำตาล และหนูนาระบาด 
เป็นที่น่าสังเกตว่า การบริหารราชการของรัฐบาลนี้ยังเป็นการซ่อม ปะ ผุ ไร้ซึ่งยุทธศาสตร์การจัดการในภาวะฉุกเฉิน
อาจเป็นเพราะว่างบประมาณปี 2555 จำนวน 2.38 ล้านล้านบาท ถูกจำกัดไว้ด้วยค่าใช้จ่ายของส่วนราชการ และหน่วยงานอื่นถึง 2.326 ล้านล้านบาท จึงมีเงินเหลือในงบกลาง 4.2 แสนล้านบาท และงบฉุกเฉิน 6.6 หมื่นล้านบาท